Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: is eredhet. [47/1995. (VI. 30.) AB határozat, ABH 1995,
Paragraph Index: 281

39. §-a szabályozza a köztisztviselõkre vonatkozó munkavégzés feltételeit. A Ktv. 39. § (1) bekezdése alapján a munkaidõ heti negyven óra, hétfõtõl csütörtökig 8—16.30 óráig, pénteken 8—14 óráig tart. A (2) bekezdés szerint a munkaidõ az (1) bekezdésben foglaltnál kevesebb is lehet, ebben az esetben az egyébként járó illetményt arányosan csökkenteni kell. A (3) bekezdés pedig lehetõvé teszi, hogy a munkaidõt — az (1)—(2) bekezdésben meghatározott idõtartam figyelembevételével — a munkáltatói jogkör gyakorlója legfeljebb hathavi, illetve huszonhat heti keretben is meghatározhatja. A munkaidõ mértékének meghatározásánál a munkáltató a fent hivatkozott szabályokat kötelezõen, kogens jelleggel köteles figyelembe venni. A Ktv. 39. § (4) bekezdése sem azt teszi lehetõvé a köztisztviselõ munkaidõ-beosztásának a munkáltatói jogkör gyakorlója általi — az (1) bekezdésben foglaltaktól eltérõ — megállapíthatósága esetén, hogy a köztisztviselõ a heti 40 órás munkaidõtõl eltérõen kötetlen munkaidõben dolgozhasson, hanem azt, hogy a hétfõtõl csütörtökig 8—16.30 óráig, pénteken 8—14 óráig tartó munkarendtõl eltérõen, munkaidõ-beosztás keretében, de a heti 40 órás munkaidõ betartásával lássa el feladatát. Az Alkotmánybíróság rámutat arra, hogy amennyiben a munkáltató a Ktv. 39. § (3) bekezdésében foglaltak szerint a köztisztviselõ munkaidejét hathavi, vagy huszonhat heti keretben határozza meg, akkor is köteles figyelembe venni a Ktv. 39. § (1) bekezdésében meghatározott heti negyven órás idõkeretet. Ez azt jelenti, hogy teljes munkaidõben történõ foglalkoztatáskor hathavi keret, illetõleg huszonhat heti keret esetén a köztisztviselõ munkaidejének beosztását a munkáltató — a heti 40 órás munkaidõ-mértékre figyelemmel — szabályozhatja, de mértékében — a Ktv.-ben szabályozott rendkívüli munkavégzés vagy készenlét elrendelésének kivételével — attól nem térhet el. Mindezek alapján az Alkotmánybíróság megállapította, hogy Kastélyosdombó Község Önkormányzata Képviselõtestülete az Ör. 2. § (1) bekezdésének megalkotásával túllépte az Ötv. 16. §-ának (1) bekezdésében szabályozott rendeletalkotási hatáskörét, mert törvény által szabályozott munkajogi viszony rendezésére alkotott rendeletet, s ez sérti az Alkotmány 44/A. § (2) bekezdését. Ezért az Alkotmánybíróság az Ör. 2. § (1) bekezdését a rendelkezõ részben foglaltak szerint megsemmisítette.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes